Legal Document

Category: 331

Text:
23. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ Αριθ. 10058/Ε. 250 της 13/14 Φεβρ.  1958 Περί καθορισμού από 1 Ιαν. 1958 της κατά την συνεδρίασιν αποζημιώσεως μετεχόντων εις Δ.Σ. ιδιωτικών μελών Οργανισμών υπαγομένων εις τον έλεγχον Υπουργείου Εργασίας. Έχοντες υπ’ όψει: Τας διατάξεις του υπ’ αριθ. 19/1944 Νόμου «περί εξουσιοδοτήσεως του Υπουργού Οικονομικών όπως προβαίνη εις τροποποιήσεις των φορολογικών συντελεστών», αποφασίζομεν: Καθορίζομεν από 1ης Ιαν. 1958 την κατά συνεδρίασιν αποζημίωσιν των μη κεκτημένων την ιδιότητα του Δημοσίου υπαλλήλου ή υπαλλήλου Ν.Π.Δ.Δ. προσώπων, των μετεχόντων υφ’ οιανδήποτε ιδιότητα (Προέδρου, Αντιπροέδρου, Μελών) εις Συμβούλιο και Επιτροπάς των υπό την Εποπτείαν και τον έλεγχον του Υπουργείου Εργασίας τελούντων Οργανισμών Κοινωνικής Ασφαλίσεως εις δρχ. 75 αποκλειομένης της καταβολής εις τούτους εξόδων κινήσεως ή άλλης οιασδήποτε αμοιβής δια την αυτήν υπηρεσιακήν απασχόλησιν. Διατάξεις Νόμων ή Υπουργικών Αποφάσεων ρυθμίζουσαι ειδικώς το ανωτέρω θέμα και ορίζουσαι αποζημίωσιν μεγαλυτέραν της δια της παρούσης καθοριζομένης διατηρούνται εν ισχύϊ. Η παρούσα δημοσιευθήτω δια της Εφημερίδος της Κυβερνήσεως. 15Β.ΑΑ.α.20-23 Οργανισμοί Κοινωνικής ασφαλίσεως 46